આંટી બારી માં થી ડોકિયા કરતા રહેતા અને લોકો બાબો આવે એની રાહ જોઈ જોઈ ને કંટાળતા હતા….એટલા માં તો આંટીએ બૂમ પાડી,” આઈજા લ્યા…., અહિયાં બસ માં….આમ જો…..”, અને બધાની આગળ પણ ખુશી ના સમાચાર આપ્યા કે, “બાબો દોડતો દોડતો આવે જ છે”. બધા ટૂંક સમય માં સેલેબ્રીટી(બસ પુરતો) બની ગયેલા બાબા ની રાહ જોતા હતા….બસ ની આગળ ની પબ્લિક નો હસવાનો અવાજ આવતો હતો….. બાબો ચઢી ગયો હશે એવું અનુમાન મેં લગાવ્યું(કેમ કે ભીડ માં આગળ નો સીન તો દેખાતો નો’તો.) એટલા માં તો લાલ જાકીટ પહેરેલો ઓછામાં ઓછા ૨૫-૨૬ વર્ષ નો બાબો નજરે પડ્યો.”ભલી-થાય-તારી-૨૫-વરહ-ના-બાબા” જેવા હાવ-ભાવ લોકો ના ચહેરા પર દેખાઈ આવતા હતા…. અને મેં તો બસ “બસ” નો કોમેડી શો એન્જોય જ કર્યો….. 😀